8 goed wat jy moet weet voordat jy jou hare blond kleur | rooi rose 8 goed wat jy moet weet voordat jy jou hare blond kleur | rooi rose
8 goed wat jy moet weet voordat jy jou hare blond kleur
Is jy lus om jou haarkleur van donker na blond te verander? Hier is agt goed wat jy moet weet voordat jy jou hare blond kleur.
Shelene Shaer, eienaar van Tanaz Hair in Johannesburg gee raad.
So baie mense besoek die salon en verwag dat hulle binne ’n dag blond gaan wees. Dit werk nie so nie. Dit is ’n lang proses en dit rig skade aan jou hare aan. As jy jou haarstilis aanjaag, is die kans goed dat jou hare geel of oranje gaan uitkom. Hoe stadiger die bleikmiddel aangewend word en hoe meer tyd jy dit gee om reg te ontwikkel, hoe beter is jou kanse om nie hierdie oranje ondertone te kry nie.
“Tyd, moeite, sorg en geld; dit is wat jy benodig hiervoor.”
2. Beplan jou “blond-word” reis
Kommunikasie is belangrik. Bespreek hoeveel tyd, geld en moeite jy bereid is om te spandeer om blonde hare te kry met jou haarstilis. Wees ook duidelik oor hoe blond jy jou hare wil maak, want daar is baie verskillende skakerings. Beplan saam die verskillende stappe en jou besoeke aan die haarstilis.
Besoek 1: Donkerbruin na rooibruin balayage
Besoek 2: Rooibrun balayage nou na goue balayage
Besoek 3: Goue balayage na ’n ligter skakering.
3. Donker wortels is gelukkig in die mode
Balayage (donkerder wortels wat geleidelik verander na ligter punte) of skadu-wortels (die meer subtiele weergawe van balayage) is gelukkig op die oomblik in die mode . Met hierdie tipe kleurstyl hoef jy nie so gereeld te kleur soos wanneer jou wortels ook lig moet wees nie.
4. Dit kos tyd en geld
Dit gaan nie net duurder kos omdat jy jou hare moet kleur nie, maar omdat die proses skade aan jou hare aanrig, gaan jy ook gereeld vir behandelings by jou salon moet gaan. Dit verg tyd en ekstra geld. Jy moet seker maak jy is bereid om die moeite te doen om jou hare op te pas.
5. Maak ’n eerlike “kleur-geskiedenis”
Dit is belangrik dat jou haarstilis presies weet watter kleur en produkte jy die afgelope twee jaar op jou hare gebruik het. Dit kan beïnvloed hoe jou kleur gaan uitkom. Wees eerlik hieroor, selfs al weet jy jou stilis gaan nie noodwendig daarvan hou om te hoor jy het “boks-kleur” gebruik of self jou hare probeer bleik twee jaar terug nie …
6. Dis baie belangrik om self tuis vir jou hare te sorg
Gebruik pers sjampoe om geel en oranje ondertone te neutraliseer. Gebruik ook sjampoe, opknapper en ’n masker wat jou hare (wat nou ekstra breekbaar is) sal voed.
7. Vermy hitte-stilering
Hitte-stilering soos krultange en haarysters kan jou hare geler laat voorkom. Jou reeds beskadigde hare sal danksy die bleikmiddel ook meer breekbaar wees. Wag eerder tot die proses voltooi is, en jou kleur reg is en jou hare weer in ’n goeie toestand is.
8. Die ondertoon van jou vel is belangrik
Probeer gerus die app Style My Hair. Hier kan jy jou haarkleur verander en sien watter tipe blond by jou veltoon pas.
Ashleigh Tisdale het self geleidelik blond geword: Dit is die beste manier om dit te doen.
Dit het haar byna ses maande geneem, die eerste foto is begin Februarie geneem.
Who’s ready for the weekend… I am! 🙋🏼‍♀️
A post shared by Ashley Tisdale (@ashleytisdale) on Feb 9, 2018 at 6:35pm PST
A post shared by Ashley Tisdale (@ashleytisdale) on Mar 22, 2018 at 8:52am PDT
Donker wortels bo, ligter punte onder
Cool for the summer ☀️ 💁🏼‍♀️: @anjabee ✂️: @anhcotran
A post shared by Ashley Tisdale (@ashleytisdale) on Apr 21, 2018 at 8:26am PDT
Ligter skakerings bo en onder
Loving my @anhcotran cut and @makeupbyhaileyhoff 💋💋
A post shared by Ashley Tisdale (@ashleytisdale) on Jun 6, 2018 at 8:39am PDT
Donkerder wortels en ligter punte. Hierdie styl is baie gewild en jy hoef nie so gereeld jou hare te kleur nie.
Ashley se hare is nou heeltemal blond. Dis mooi, maar dit verg baie instandhouding.